Predkladacia správa

Materiál sa na rokovanie vlády Slovenskej republiky predkladá z iniciatívy Ministerstva financií Slovenskej republiky. 

Z Plánu legislatívnych úloh vlády Slovenskej republiky na rok 2007 schváleného uznesením vlády Slovenskej republiky č. 10 z 10. januára 2007 vyplynula pre ministra financií úloha predložiť na rokovanie vlády v mesiaci október  „Návrh zákona, ktorým sa mení a dopĺňa zákon č. 386/2002 Z. z. o štátnom dlhu a štátnych zárukách  a ktorým sa dopĺňa zákon  č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov“.

Návrh  novely  zákona č. 386/2002 Z. z. v znení neskorších predpisov vychádzal zo zámeru zosúladiť terminológiu pojmov, ako je štátny dlh, správa a strategické riadenie štátneho dlhu, ktoré pojmy sú v súčasnosti upravované v zákone č. 386/2002 Z. z. v znení neskorších predpisov a v zákone č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a zabezpečiť tak ich jednoznačný výklad.   

Vzhľadom na prebiehajúci a neukončený reaudit procesov rezortu Ministerstva financií SR, ktorého výstupom bude návrh úpravy systému riadenia a organizačnej štruktúry Ministerstva financií SR, a v  ktorého rámci je možné očakávať aj zmeny procesov v oblasti strategického riadenia štátneho dlhu, je predloženie novely zákona č. 386/2002 Z. z. v znení neskorších predpisov v súčasnosti predčasné.  

S ohľadom na uvedené sa navrhuje zrušiť úlohu č. 7 v mesiaci október 2007 z Plánu legislatívnych úloh vlády Slovenskej republiky na rok 2007. 

Materiál nemá finančný, ekonomický, environmentálny vplyv, vplyv na zamestnanosť a na podnikateľské prostredie, preto doložka  finančných, ekonomických, environmentálnych vplyvov, vplyvov na zamestnanosť a podnikateľské prostredie nie je súčasťou tohto materiálu.